नयाँशक्तिका संयोजक डा बाबुराम भट्टराईले बुधबार एमाले अध्यक्ष केपी शर्मा ओलीलाई भेट गर्दै तालमेलको कुरा छिट्टै टुंग्याउन आग्रह गरेका थिए । तर, ओलीले तालमेलका लागि केही अप्ठ्यारो अवस्था सिर्जना भएको भनाइ राखेपछि भट्टराई छलफल छाडेर फर्किएका थिए । उनले सम्मानजनक तालमेल हुन नसके गठबन्धन नै छाड्ने संकेत गरेका छन् । कार्यदलका सदस्य माओवादी केन्द्रका नेता देव गुरुङले कार्यदलस्तरमा काम भइरहेको र छिट्टै यी विषयलाई टुंगोमा पु¥याउने बताए । ‘आवश्यकताअनुसार शीर्ष नेताहरूसँग पनि छलफल गर्दै जानेछौँ,’ उनले हिमालय टाइम्ससँग भने, ‘सबै विषयमा सहमतिमा पुग्न अझै हप्ता दश दिन लाग्न सक्छ ।’
